Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 507/13/5502	Čadca, 27.4.2015
EEČ : 2-37-91-2015

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 160,00 € 
b.	Konkrétny adresát peňažnej sumy určenej na všeobecne prospešné účely: XXXXX, IČO: XXXXX číslo účtu: XXXXX , 80 €
c.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. PZ Čadca pod spisovou značkou ORP-489/OO-CA-2013.
Skutková veta:

dňa 30.10.2012 na notárskom úrade XXXXX, v meste XXXXX, okres XXXXX, predložil písomné vyjadrenia od osôb XXXXX, XXXXX, XXXXX, týkajúce sa vlastníckeho práva k parcele XXXXX, na ktorých boli sfalšované podpisy týchto osôb, pričom na základe týchto vyjadrení bola vydaná verejná listina a to notárska zápisnica XXXXX o nadobudnutí vlastníckeho práva vydržaním k pozemku XXXXX, v katastrálnom území obce XXXXX v prospech XXXXX.  

Právna veta:
pretože sa schválil zmier medzi obvineným a poškodeným

Odôvodnenie: 
	Uznesením povereného príslušníka Obvodného oddelenia PZ v XXXXX pod sp. zn. ČVS:ORP-489/OO-CA-2013 zo dňa 13. mája 2013 bolo podľa § 199 ods. 1 Trestného poriadku začaté trestné stíhanie pre prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 2 Trestného zákona a pre prečin poškodzovania cudzích práv podľa § 375 ods. 1 písm. a) Trestného  zákona na tom skutkovom základe, ako je uvedené vo výrokovej časti predmetného uznesenia.

	Uznesením povereného príslušníka Obvodného oddelenia PZ v XXXXX pod sp. zn. ČVS:ORP-489/OO-CA-2013 zo dňa 19. novembra 2014 bolo podľa § 206 ods. 1 Trestného poriadku vznesené obvinenie XXXXX pre prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 2 Trestného zákona a pre prečin poškodzovania cudzích práv podľa § 375 ods. 1 písm. a) Trestného zákona na tom skutkovom základe, ako je uvedené vo výrokovej časti predmetného uznesenia

	Dňa 24.2.2015 bol obvinený XXXXX upozornený na zmenu právnej kvalifikácie s tým, že predmetný skutok bude v ďalšom konaní kvalifikovaný ako prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 2 Trestného zákona a prečin poškodzovania cudzích práv podľa § 375 ods. 1 písm. a), ods. 2 písm. a) Trestného zákona.

	Podľa § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry pe¨ľažnú sumu určenú konkrétnemu adresátovi na všeobecne prospešné účely, a táto pe¨ľažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Prečinu falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky
podľa § 352 ods. 2 Trestného zákona sa dopustí ten, kto dosiahne vydanie pravej verejnej listiny, úradnej pečate, úradnej uzávery, úradného znaku, úradnej značky alebo ciachy na základe aj nepravých podkladov.

	Prečinu poškodzovania cudzích práv podľa § 375 ods. 1 písm. a), ods. 2 písm. a) Trestného zákona sa dopustí ten, kto inému spôsobí vážnu ujmu na právach tým, že uvedie niekoho do omylu a čin spácha  závažnejším spôsobom konania.

	Preskúmaním príslušného spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinený XXXXX uzatvoril s poškodenými XXXXX, XXXXX a XXXXX, prostredníctvom probačného a mediačného úradníka Okresného súdu v Čadci, dohodu o zmieri, v rámci ktorej obvinený XXXXX vyhlásil, že spáchal skutok tak ako je uvedené vo výrokovej časti tohto uznesenia, pričom skutok napĺňa znaky skutkovej podstaty prečinu  falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 2 Trestného zákona a prečinu poškodzovania cudzích práv podľa § 375 ods. 1 písm. a), ods. 2  písm. a) Trestného zákona. 

	Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný a napokon dňa 24. apríla 2015 uhradil za obvineného XXXXX  do pokladne Okresnej prokuratúry v Čadci peňažnú sumu vo výške 160,-€, určenú na všeobecne prospešné účely pre XXXXX, IČO: XXXXX číslo účtu: XXXXX  v sume 80 € a na peňažnú pomoc obetiam trestnej činnosti v sume 80,00 €. Táto suma je primeraná závažnosti spáchaného trestného činu. 

	Obvinený XXXXX svojho konania úprimne oľutoval, poškodenému sa ospravedlnil, spôsobenú škodu mu uhradil v celom rozsahu a poškodený si v trestnom konaní voči obvinenému neuplatnil žiadny iný nárok na náhradu škody spôsobenej trestným činom. 

	Obvinený a poškodený s týmto spôsobom vybavenia veci vyslovili súhlas. 

	Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené ako i na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia a podľa § 220 ods. 1 Trestného poriadku som schválila zmier medzi obvineným XXXXX a poškodenými XXXXX, XXXXX a XXXXX a následne som podľa § 215 ods. 1 písm. g) Trestného poriadku zastavila trestné stíhanie proti obvinenému XXXXX.

Poučenie: 
Proti tomuto uzneseniu sťažnosť nie je prípustná

JUDr. Monika Koteková
prokurátorka